একলা মানুষের শিল্পী মৌসুমী ভৌমিক
শিল্পীর জন্ম জলপাইগুড়িতে, শৈশব কেটেছে শিলং-এ। যাদবপুর বিশ্ববিদ্যালয়ে ইংরেজি সাহিত্যে স্নাতক। প্রথম অ্যালবামের নাম ‘তুমিও চিল হও’। এই সাক্ষাৎকারে তিনি শুনিয়েছেন তার সংগীতকার হয়ে ওঠার গল্প, শুনিয়েছেন খোলা গলায় গান। 
একলা মানুষের আর্তি বাংলা গানের শ্রোতারা নতুন করে অনুভব করেছিল মৌসুমী ভৌমিকের গানে, সেই নব্বইয়ের দশকের মাঝামাঝি। আধুনিক মানুষ এই পৃথিবীতে যে নশ্বর জীবন অতিবাহিত করে, তার অনিবার্য একটি উপাদান একাকীত্ব। এই শিল্পীর হাত ধরেই রচিত হয়েছে আধুনিক মানুষের অন্যতম প্রধান সংকট ‘একাকীত্ব’ নিয়ে অনবদ্য একটি গান ‘এখনও গল্প লেখো। তিনি লিখছেন, “... শুধু ছুটে ছুটে চলা একা একা কথা বলা, নিজের জন্য বাঁচা নিজেকে নিয়ে, যদি ভালবাসা নাই থাকে শুধু একা একা লাগে, কোথায় শান্তি পাবো, কোথায় গিয়ে বলো কোথায় গিয়ে...” যারাই এই গান শুনেছেন, তাদের পক্ষে বোধ করি এই শিল্পীকে আর এড়িয়ে যাওয়া আর সম্ভব হয়নি। বিভিন্ন বয়সের এবং প্রজন্মের মানুষ তাঁর গান ভালবেসেছেন। তাঁর গানগুলো শ্রোতাদের জীবনের কথা বলেছে, তাদের সময়ের কথা বলেছে। শিল্পীর জন্ম জলপাইগুড়িতে, শৈশব কেটেছে শিলং-এ। যাদবপুর বিশ্ববিদ্যালয়ে ইংরেজি সাহিত্যে স্নাতক। প্রথম অ্যালবামের নাম ‘তুমিও চিল হও’। এই সাক্ষাৎকারে তিনি শুনিয়েছেন তার সংগীতকার হয়ে ওঠার গল্প, শুনিয়েছেন খোলা গলায় গান। শিল্পী মৌসুমী ভৌমিকের সাথে কথা বলেছেন ভয়েস অফ অ্যামেরিকার সাংবাদিক আহসানুল হক।